# Carst de la Xina meridional

Els carst de la Xina meridional es troben a la majoria de províncies del sud de la Xina, especialment a Guangxi, Guizhou i Yunnan. Aquesta regió és cèlebre pels seus paisatges carstístics i per la seva biodiversitat.

## Patrimoni de la Humanitat

La regió del Carst de la Xina Meridional constitueix un dels exemples més espectaculars de carst humit de les zones tropical i subtropical. Es tracta d'un lloc seriat amb components situats en quatre províncies xineses (Guizhu, Guangxi, Yunnan i Chongqing) que totalitza una superfície de 176.228 hectàrees. El lloc posseeix, en el seu conjunt, els relleus càrstics més representatius, especialment en forma de torres, cims i pinacles, i també altres formacions geològiques característiques de gran espectacularitat, com ponts naturals, goles i grutes de grans dimensions. Els boscos de pedra de Shilin es consideren fenòmens naturals i extraordinaris i veritables referències a nivell mundial. El carst de Libo, de cims i pinacles, també es considera referència mundial en el seu gènere i ofereix un paisatge molt particular de gran bellesa. El carst de Wulong està inscrit en la Llista per les seves dolines gegantines, els seus ponts naturals i les seves cavernes.
L'any 2007 la Unesco va incloure la zona dins de la llista de llocs considerats Patrimoni de la Humanitat. L'any 2014, la Unesco va ampliar la protecció a unes 50.000 hectàrees addicionals, la qual cosa fa que aquest lloc compti ara amb 12 components situats en quatre províncies del país (Guizhou, Guangxi, Yunnan i Txungking) i totalitzi una superfície de 176.228 hectàrees.

## Repartiment geogràfic

Les formacions carstístiques inscrites al Patrimoni Mundial es reparteixen en tres grups:
* El carst de Libo, al sud del comtat de Libo a la província de Guizhou: inclou els carst de Da-Xiao Qikong i el carst de Maolan.
* El carst de Shilin, al territori autònom de Shilin, al sud de la província de Yunnan: comprèn el bosc de pedres de Naigu així com el bosc de pedres central.
* El carst de Wulong, al comtat de Wulong, dins de la municipalitat de Chongqing: inclou els llocs de la dolina geganta de Qingkou, els tres ponts naturals i les grutes de Furong.
| UNESCO Inscripció No | Nom |
| 1248-001 | Carst de Shilin - Bosc de pedres de Naigu (乃古石林) Comtat de Shillin |
| 1248-002 | Carst de Shilin – Suogeyi (所各邑村) Comtat de Shillin |
| 1248-003 | Carst de Libo – Xiaoqijong (小七孔) Comtat de Libo |
| 1248-004 | Carst de Libo – Dongduo (洞多) Comtat de Libo |
| 1248-005 | Carst de Wulong – Dolina gegant de Qingkou (Sinkhole) (箐口天坑) Comtat de Wulong |
| 1248-006 | Carst de Wulong – Tres ponts naturals (天生三桥) Comtat de Wulong |
| 1248-007 | Carst de Wulong – Cova de Furong (芙蓉洞) Comtat de Wulong |

## Galeria d'imatges

* Cims de carst i un bosc de bambú
* El Bosc de pedres de Naigu
* Cova de les set estrelles
* Estalactites a les Grutes de Furong.
* Els Tres ponts naturals.
* Vista d'un dels 3 ponts naturals
* El riu Li amb nombrosos cims de carst
* un cim en solitari

## Referències

* 1 2 Informació a la pàgina de la Unesco
* ↑ Unesco. «Sis llocs se sumen a la Llista del Patrimoni Mundial de la UNESCO» (en castellà). Unesco.org, 23-06-2013. [Consulta: 7 juliol 2014].

## Enllaços externs

* descripció a UNESCO World Heritage